Head ajakirjanikud, Olete oodatud osalema 7. - 8. detsembril konverentsil, mille teemaks on kaasav ühiskond.Ühises arutelus on jutuks avatud valitsemine ja kodanikuühiskonna arendamine, e-demokraatia roll, kodanikuharidus ja  noorte osalus ning vähemusgruppide (sisserändajate) osalemine ühiskonnaelus. Eesmärk on leida toimivaid praktikaid ja poliitikakujundamise mudeleid, millest saab õppida igas riigis. Konverentsil teevad põhi-ettekanded professor Carolyn Lukensmeyer organisatsioonist America Speaks (USA) ja Edward Andersson organisatsioonist Involve (UK). Kodanikuhariduse ühiskondlikust mõjust räägib professor Marju Lauristin.